Spurs nou voor op Premierliga-puntelys | Netwerk24
Edinson Cavani vier sy eerste doel in Manchester United se Premierliga-stryd teen Southampton.Foto: Reuters
Hoewel Spurs en Liverpool albei 21 ligapunte het, spog José Mourinho se span met 'n beter doeleverskil. Liverpool moes Saterdag met 'n gelykop-uitslag van 1-1 teen Brighton & Hove Albion tevrede wees.
Vroeër Sondag het Manchester United soos die span van ouds 'n dramatiese oorwinning in sy wegwedstryd teen Southampton bewerkstellig.
Die tuisspan het twee doele in die eerste helfte aangeteken en ná bykans 'n kwartier se spel in die tweede helfte het dit gelyk of hy drie ligapunte in die sakkie het.
Bruno Fernandes het egter United se terugvegpoging in die 59ste minuut met 'n doel begin. Edinson Cavani het die gelykmaker in die 74ste minuut aangeteken en toe die wendoel in die derde minuut van beseringstyd. – Sportredaksie